Deffir tallit-agi ur d-telli ara tira n wungalen armi d aseggas n 1990 anda i d-ilul aṭas d ungal akken inewwer annar n tira i yeffuden tutlayt n taqbaylit. Gar wid i d-yessufɣen deg tallit-agi ad naf Ɛmer Mezdad i d-yessufɣen ungal iwumi isemma ”Iḍ d wass”. Deg useggas n 1995 yessufeɣ-d Salem Zenia ungal-is i wumi yefka isem “Tafrara”; d ungal i d-yeḥkan ɣef yir liḥala yettidir usdawan yettnadin tamagit gar wid yettrebbin iččumar, d wamek is-ɛeddan fell-asen meḥyaf, axaṭer kan ttmeslayen s teqbaylit. S umata ɣes akken adabu yefka-d tesriḥ I tutlayt-nni ad tt-wali tafat, mačča yeqqim akken uɣebbar-nni i yersen fell-as yugi ad yekfu.